Silvi-Aire Villo

Silvi-Aire Villo (sünninimi Silvi-Aire Kirs; sündinud 7. veebruaril 1939) on tõlkija ja toimetaja, endine Eesti NSV parteitöötaja.

1970. aastatel oli ta ELKNÜ Keskkomitee sekretär, Eesti NSV Pioneeriorganisatsiooni nõukogu esimees ja EKP Tallinna Oktoobri rajoonikomitee sekretär.

1981. aastast töötas ta EKP Tallinna Linna Lenini rajoonikomitee I sekretärina ja oli EKP Keskkomitee liige, oli EKP Keskkomitee propaganda ja agitatsiooniosakonna juhataja asetäitja, EKP Keskkomitee Poliitharidusmaja juhataja23. septembril 1981 toimus Tallinnas partei linna- ja rajoonikomiteede sekretäride seminarnõupidamine Sirp ja Vasar, nr. 39, 25 september 1981, lk 14. Aastatel 1987–1988 oli ta EKP Keskkomitee propaganda ja agitatsiooni osakonna juhatajaHeiki Suurkask, 25 aastat tagasi: Kes oli kus Laulva revolutsiooni aastal 1988 Forte.ee, 20.08.2013 ning EKP Keskkomitee ideoloogiaosakonna juhataja esimene asetäitja.

Aastatel 1985–1990 oli ta Eesti NSV Ülemnõukogu XI koosseisu liige.

Pärast Eesti taasiseseisvumist on ta töötanud tõlkija ja toimetajana.E-kataloog ESTER

Aastatel 1999–2008 oli ta kirjastuse ILO juhatuse liige.E-äriregister. AS Kirjastus ILO

Tunnustus
 1976 Medal "Töövapruse eest"
 1989 Eesti NSV Ülemnõukogu Presiidiumi aukiri

Teoseid
 Silvi-Aire Villo, "Juht ja kollektiiv", Tallinn: Eesti Raamat, 1986

Viited

Välislingid
ERR fotoarhiiv. ELKNÜ Keskkomitee sekretär Silvi-Aire Villo Fotograaf Arnold Moskalik, 18.11.1970
Rahvusarhiivi fotoinfosüsteem Fotis. Villo, Silvi-Aire, EKP Tallinna Linna Lenini Rajoonikomitee esimene sekretär Fotograaf Arnold Moskalik, 1984

Kategooria:Eesti tõlkijad
Kategooria:Eesti toimetajad
Kategooria:ELKNÜ Keskkomitee liikmed
Kategooria:EKP Keskkomitee liikmed
Kategooria:Eesti NSV XI Ülemnõukogu liikmed
Kategooria:Sündinud 1939